Vilve Männa

Vilve Männa (sünninimi Vilve Pukspuu; sündinud 2. septembril 1934 Raplas) on eesti õpetaja.

1952. aastal lõpetas ta Tallinna 7. Keskkooli. 1956. aastal lõpetas Tallinna Pedagoogilise Instituudi emakeele ja kirjanduse õpetajana.Vabariigi Valimiskomisjon. Kohaliku omavalitsuse volikogu valimised 2005. Kuressaare linn. Kandidaat nr 279 - Vilve Männa Aastatel 1962–1964 õppis kaugõppes Tartu Riikliku Ülikooli saksa keele osakonnas.

Aastatel 1956–1965 töötas ta Orissaare Keskkooli eesti keele ja kirjanduse õpetajana. 1965. aastast töötas ta Viktor Kingissepa nimelises Kingissepa Keskkoolis saksa keele õpetajana, aastatel 1967–1996 oli ta sama kooli (hiljem Kuressaare 1. Keskkool ja Saaremaa Ühisgümnaasium) õppealajuhataja, ühtlasi andis eesti keele ja saksa keele tunde. Aastatel 1989–1990 oli ta direktori kohusetäitja.85 aastat eestikeelset keskharidust Saaremaal

2004. aastast Isamaaliidu liige, hiljem Isamaa ja Res Publica Liidu ning tänini Isamaa erakonna liige.

Tunnustus
1989 Eesti NSV teeneline õpetaja
1998 Valgetähe medaliklassi teenetemärk
2006 Kuressaare linna teenetemärk

Viited

Kategooria:Eesti õpetajad
Kategooria:Eesti NSV teenelised õpetajad
Kategooria:Valgetähe medaliklassi teenetemärgi kavalerid
Kategooria:Sündinud 1934